Пра пераможцаў раскажам крыху падрабязней. З вялікім задавальненнем акампаніруе юнай дамрыстцы Аляксандры Тарасевіч Людміла Латош. Кожны раз дзяўчынка ахвотна бярэцца развучваць новую мелодыю. І ў яе гэта атрымліваецца выдатна. Да парад настаўніцы Наталлі Александровіч прыслухоўваецца ўважліва. Шмат часу займаецца на інструменце. Па словах Наталлі Аляксандраўны, дзяўчынка вельмі адказная і старанная. Вынік відавочны: неаднаразовыя перамогі на конкурсах розных узроўняў (“Праца” падрабязна пісала пра кожную перамогу Сашы). Чарговы конкурс пераканаў вучаніцу, што яе чакае вялікае будучае на музычным шляху.